РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 06-2/95-16

26. фебруар 2016. године

Б е о г р а д

З А П И С Н И К

184. СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО НАРОДНЕ СКУПШТИНЕ, ОДРЖАНЕ 26. ФЕБРУАРА 2016. ГОДИНЕ

Седница је почела у 15,34 часова.

Седницом је председавао др Александар Мартиновић, председник Одбора.

Седници су присуствовали чланови Одбора: Драган Николић, Јасмина Обрадовић, заменик члана Биљане Пантић Пиље, Светислав Вукмирица, Драган Половина, Тања Томашевић Дамњановић, Жарко Мићин, Биљана Хасановић Кораћ, Жарко Обрадовић, Неђо Јовановић, Петар Петровић и Балинт Пастор.

Седници нису присуствовали чланови Одбора: Верољуб Арсић, Бранка Јанковић, Мирко Чикириз, Весана Бесаровић и Гордана Чомић, као ни њихови заменици.

Седници су присуствовали: Кори Удвички, потпрдседник Владе и министар, Наталија Павловић Шиниковић, помоћник министра, Милош Поповић, шеф кабинета, Дражен Маравић, државни секретар, Јелена Парезановић и Марија Лукић, саветници у Министарству државне управе и локане самоуправе; др Бранислав Блажић, народни посланик.

На предлог председника Одбора, већином гласова (са 9 гласова за, један није гласао) је усвојен следећи

Д н е в н и р е д:

Усвајање записника са 179, 180, 181, 182. и 183. седнице Одбора;

1. Разматрање Предлога закона о систему платa запослених у јавном сектору, који је поднела Влада;

2. Разматрање Предлога закона о општем управном поступку, који је поднела Влада;

3. Разматрање Предлога закона о изменама и допунама Закона о територијалној организацији Републике Србије, који је поднеo народни посланик др Бранислав Блажић.

Пре преласка на одлучивање о тачкама дневног реда, Одбор је једногласно усвојио записнике са 179, 180, 181, 182.и 183.седнице Одбора (са 12 гласова за).

Прва тачка дневног реда. Разматрање Предлога закона о систему платa запослених у јавном сектору, који је поднела Влада.

За реч се јавила Кори Удовички, потпредседник Владе и министар државне управе и локалне самоуправе која је образложила Предлог закона.

Одбор је размотрио Разматрање Предлога закона о систему платa запослених у јавном сектору, који је поднела Влада, који је поднела Влада, у начелу и сматра да је Предлог закона у складу са Уставом и правним системом Републике Србије.

Одбор је одлуку донео већином гласова (са 10 гласова за, двоје није гласало).

За известиоца Одбора на седници Народне скупштине одређен је председник Одбора.

Друга тачка дневног реда. Разматрање Предлога закона о општем управном поступку, који је поднела Влада.

За реч се јавила Кори Удовички, потпредседник Владе и министар државне управе и локалне самоуправе, која је образложила Предлог закона а након тога у дискусији су учествовали Неђо Јовановић, члан Одбора и Марија Лукић, саветник у Министарству државне управе и локалне самоуправе.

Одбор је размотрио Предлог закона о општем управном поступку, који је поднела Влада, у начелу и сматра да је Предлог закона у складу са Уставом и правним системом Републике Србије.

Одбор је одлуку донео већном гласова (са 10 гласова за, двоје није гласао).

За известиоца Одбора на седници Народне скупштине одређен је председник Одбора.

Трећа тачка дневног реда. Разматрање Предлога закона о изменама и допунама Закона о територијалној организацији Републике Србије, који је поднеo народни посланик др Бранислав Блажић.

Одбор је размотрио Предлог закона о изменама и допунама Закона о територијалној организацији Републике Србије, који је поднеo народни посланик др Бранислав Блажић, у начелу и сматра да је Предлог закона у складу са Уставом и правним системом Републике Србије.

Одбор је одлуку донео већином гласова (са 11 гласова за, један није гласао).

За известиоца Одбора на седници Народне скупштине одређен је председник Одбора.

Седница је завршена у 16,03 часова.

Саставни део записника чине стенографске белешке.

СЕКРЕТАР ПРЕДСЕДНИК

др Радоје Церовић др Александар Мартиновић